L'Eliana acollirà aquest dijous la I Fira comarcal d'FP
25 de abril de 2023

La localitat de l'Eliana acollirà aquest dijous, 27 d'abril, la I Fira Comarcal d'FP, organitzada per la Conselleria d'Educació, Cultura i Esport de la Generalitat Valenciana, en col·laboració amb la Mancomunitat Camp de Túria i l'Ajuntament.

D'aquesta forma, la plaça d'Europa reunirà, de 10 a 14 hores, als instituts de Camp de Túria, Foia de Buñol, la Serranía i Alt Túria que compten amb línies de Formació Professional el pròxim curs acadèmic. Una jornada oberta al públic juvenil i al públic en general que vulga conéixer l'oferta formativa.

A més, també disposaran d'un estand els centres col·laboradors de Labora que ofereixen Certificats de Professionalitat i empreses que aposten per l'FP Dual a Camp de Túria. Sens dubte, una oportunitat única amb entrada gratuïta per a descobrir amb demostracions en directe tota l'oferta educativa en l'àmbit de la formació professional.